text: Tre unge lampe-tyve anholdt efter natlig biljagt
  27 september 2015 kl. 04.36
  Tre unge mænd blev natten til søndag anholdt efter biljagt fra Esbjerg til Holsted. I deres bil fandt politiet en kostbar PH-lampe.
  Ved 01-tiden fik en patrulje i Esbjerg mistanke til en bil med tre unge mænd. Da bilen trods politiets blå blink fortsatte kørslen, indledte politiet en biljagt, der sluttede få minutter senere i Holsted.
  3 mænd anholdt, da de forsøgte at køre fra politiet. Havde ph lampe i bilen, som de ikke kunne redegøre for.  #politidk
  De tre mænd i bilen var to 20-årige fra henholdsvis Fredericia og Varde-området, samt en 21-årig mand fra Brørup.
  De tre blev anholdt, da de ikke kunne komme med en fornuftig forklaring på, hvorfor de kørte rundt om natten med en kostbar designerlampe, som de heller ikke kunne -  eller ville - forklare, hvor stammer fra.
  Det oplyser vagtchef Erik Sønderskov til TV SYD søndag morgen.
  